text: [{"text_idx": "#000002", "text": "Driver sang traktora nasapwan patay, suspek iya kaupod sa trabaho"}, {"text_idx": "#000003", "text": "Nasapwan nga patay ang 33 anyos nga tractor driver nga si Bryan Lanojan kahapon sang kaagahon sa Barangay San Jose sa banwa sang Binalbagan."}, {"text_idx": "#000004", "text": "May madamo nga buno sa lawas ang bangkay sang biktima."}, {"text_idx": "#000005", "text": "Sandig sa imbestigasyon sang Binalbagan PNP, ang biktima ang nag inom upod sang iya duha man ka kaupod nga naga trabaho sa hacienda Martes sang gab-i."}, {"text_idx": "#000006", "text": "Suno sa pulis, nag away sang amo nga gab-i si Lanojan kag sang suspek nga Elmer Tabuga bangud lang sa natiklod ni Tabuga si Lanojan kag namumo ini samtang naga pangihi sila."}, {"text_idx": "#000007", "text": "Ginpapuli na sang ila sa ka upod si Tabuga kag ang biktima amo na lang ang nabilin nga nagtulog sa ila nga barracks."}, {"text_idx": "#000008", "text": "Pagka aga siya ang nasapwan na lang nga patay."}, {"text_idx": "#000009", "text": "Ang suspek ang suno sa pulis nakita pa pag ka aga sa waiting shed malapit lang sa barracks kag tubtob karon wala na makabalik"}, {"text_idx": "#000010", "text": "Ginapangita sa karon sang kapulisan ang suspetsado."}]